ອະດີດປະທານປະເທດຈີນ Jiang Zemin ປາກົດຕົວ ໃນທີ່ສາທາລະນະ
ພວກນັກສັງເກດການກ່າວວ່າ ທ່ານ ຈຽງ ມີລັກສະນະອ່ອນແອຫລາຍ ເວລາທ່ານ​ເຂົ້າ​ປະ​ຈໍາ​ບ່ອນ​ນັ່ງ​ຂອງທ່ານ ຢູ່​ເທິງ​ເວທີ​ສະພາ ​ຫລືສາລາ​ປະຊາຊົນ
ທ່ານ Jiang Zemin ອະດີດປະທານປະເທດຈີນ ໄດ້ອອກມາປາກົດຕົວ ໃນທີ່ສາທາລະ ນະທີ່ບໍ່ຄ່ອຍມີຂຶ້ນນັ້ນ ໃນວັນອາທິດມື້ນີ້ ຫລາຍເດືອນຫລັງຈາກມີການສັນນິຖານກັນວ່າ ທ່ານໄດເສຍຊີວິດໄປແລ້ວຫລືວ່າໃກ້ຈະເສຍຊີວິດ ທ່ານ ຈຽງ ອາຍຸ 85 ປີ ໄດ້ໄປປາກົດຕົວທີ່ພິທີລະນຶກເຖິງການປະຕິວັດ ປີ 1911 ທີ່ໄດ້ ໂຄ່ນລົ້ມລະບອບຈັກກະພັດຢູ່ຈີນແຜ່ນດິນໃຫຍ່ ແລະໄດ້ຈັດຕັ້ງລັດຖະບານຄະນະຊາດຂຶ້ນ ມາ ຊຶ່ງພາຍຫລັງຕໍ່ມາ ກໍໄດ້ຖືກໂຄ່ນ ລົ້ມໂດຍກໍາລັງຄອມມີວນີສ ເມົາເຈີຕຸງ ໃນປີ 1949 ພວກນັກສັງເກດການກ່າວວ່າ ທ່ານ ຈຽງ ມີລັກສະນະອ່ອນແອຫລາຍ ເວລາທ່ານເຂົ້າປະ ຈໍາບ່ອນນັ່ງຂອງທ່ານ ຢູ່ເທິງເວທີສະພາ ຫລືສາລາ ປະຊາຊົນ ໃນນະຄອນຫລວງປັກກິ່ງ ພ້ອມກັບພວກຜູ້ນໍາຈີນ ໃນອະດີດ ແລະປັດຈຸບັນ ຂ່າວລືກ່ຽວກັບການເສຍຊີວິດຂອງທ່ານ ຈຽງ ນັ້ນ ແມ່ນເລິ່ມແຜ່ລາມອອກໄປ ໃນເດືອນ ກໍລະກົດ ຫລັງທ່ານບໍ່ໄດ້ໄປມີໜ້າໃນກອງປະຊຸມ ສະເຫລີມສະຫລອງວັນຄົບຮອບ 90 ປີ ຂອງພັກຄອມມີວນີສ ອົງການຂ່າວຊິນຫົວຂອງຈີນ ໄດ້ພິມເຜີຍແຜ່ການປະຕິເສດຂ່າວລື ແລະເວົ້າວ່າ ລາຍງານ ດັ່ງກ່າວ ເປັນພຽງຂ່າວລືເທົ່ານັ້ນ